ডায়না হেইডেন

ডায়ানা হেডেন (জন্ম ১লা মে ১৯৭৩) একজন ভারতীয় অভিনেত্রী, মডেল এবং মিস ওয়ার্ল্ড ১৯৯৭ -এর বিজয়ী। তিনি মিস ওয়ার্ল্ডের খেতাব অর্জনকারী তৃতীয় ভারতীয় মহিলা। প্রতিযোগিতার সময় তিনি তিনটি উপ-উপাধিও জিতেছিলেন এবং তিনিই একমাত্র মিস ওয়ার্ল্ড যিনি এমনটা করতে পেরেছিলেন। ২০০৮ সালে তিনি "বিগ বস" রিয়েলিটি শোতে একজন সেলিব্রিটি প্রতিযোগী ছিলেন।
ডায়ানার জন্ম হয়েছিল ভারতের তেলঙ্গানার হায়দ্রাবাদে একটি অ্যাংলো-ইন্ডিয়ান খ্রিস্টান পরিবারে। তিনি সেকেন্দ্রাবাদে অবস্থিত সেন্ট অ্যান হাই স্কুলে পড়াশোনা করেছেন। 
মডেলিং শুরু করার আগে, তিনি এনকোর নামক একটি অনুষ্ঠান ব্যবস্থাপনা (ইভেন্ট ম্যানেজমেন্ট) সংস্থার হয়ে কাজ করেছেন। তারপর তিনি বিএমজি ক্রিসেন্ডো কোম্পানিতে জনসংযোগ আধিকারিক হিসাবে কাজ করেছেন। সেখানে তিনি আনাইদা এবং মেহনাজ হোসাইনের পেশাগত জীবন ব্যবস্থাপনার ক্ষেত্রে সহায়তা করতেন । 
সৌন্দর্য প্রতিযোগিতায় হেডেনের যাত্রা শুরু হয়েছিল ২৩ বছর বয়সে, যখন তাঁর এক বন্ধু তাকে ফেমিনা মিস ইন্ডিয়া প্রতিযোগিতায় অংশগ্রহণের পরামর্শ দেন। তারপরে তাঁকে ফেমিনা মিস ইন্ডিয়া ১৯৯৭ প্রতিযোগিতায় বাছাই তালিকাভুক্ত করা হয়েছিল। তিনি দ্বিতীয় স্থান অর্জন করেছিলেন এবং মিস ইন্ডিয়া ওয়ার্ল্ড খেতাব অর্জন করেছিলেন। তিনি সেচেলসের বেই লাজারে অনুষ্ঠিত মিস ওয়ার্ল্ড প্রতিযোগিতার ৪৭তম সংস্করণে ভারতের প্রতিনিধিত্ব করেছিলেন। মোট ৮৬ জন প্রতিনিধির মধ্যে প্রতিযোগিতা করেছিলেন এবং ইভেন্টটি শেষে হেডেনকে মিস ওয়ার্ল্ড ১৯৯৭ মুকুটে ভূষিত করা হয়েছিল। মিস ওয়ার্ল্ড প্রতিযোগিতার সময় তাঁকে "মিস ওয়ার্ল্ড - এশিয়া এবং ওশেনিয়া" হিসাবেও ভূষিত করা হয়েছিল। এছাড়াও, হেডেন "মিস ফটোজেনিক" এবং "স্পেকটাকুলার সুইমওয়্যার" খেতাব অর্জন করেছিলেন। প্রতিযোগিতা চলাকালীন তিনটি সাবটাইটেল জেতা মিস ওয়ার্ল্ডের একমাত্র শিরোপা ধারী হলেন হেডেন। ১৯৬৬ সালে রীতা ফারিয়া এবং ১৯৯৪ সালে ঐশ্বর্যা রাইয়ের পরে মিস ওয়ার্ল্ড বিজয়ী তিনি তৃতীয় ভারতীয় মহিলা।
মিস ওয়ার্ল্ড বিজয়ের পর তিনি ভারতের ল 'অরিয়াল, কোলগেট এবং চপার্ড কোম্পানির সাথে চুক্তি স্বাক্ষর করেন। তিনি চাইল্ড রাইটস অ্যান্ড ইউ ("সিআরওয়াই" ), গ্রিনপিস, পেটা এবং স্প্যাসটিক সোসাইটি অব ইন্ডিয়া সহ বিভিন্ন দাতব্য প্রতিষ্ঠানের সাথে যুক্ত ছিলেন। তিনি ক্যান্সার এবং এইচআইভি/এইডস সম্পর্কে সচেতনতা ছড়িয়ে দেওয়ার বিভিন্ন কারণকে সমর্থন করেন। 
মিস ওয়ার্ল্ড সংস্থার বৈশ্বিক প্রতিনিধি হিসাবে তাঁর কার্যকাল সমাপ্ত করার পরে, হেডেন লন্ডনে চলে যান এবং রয়্যাল একাডেমি অফ ড্রামাটিক আর্টে অভিনয় অধ্যয়ন করেন। তিনি ড্রামা স্টুডিও লন্ডনেও অধ্যয়ন করেন, যেখানে তিনি শেক্সপিয়ারের কাজগুলিতে মনোনিবেশ করেছিলেন এবং স্টুডিও থেকে সেরা অভিনেত্রীর মনোনয়ন অর্জন করেছিলেন। ২০০১ সালে, দক্ষিণ আফ্রিকায় শেক্সপিয়ারের "ওথেলোর" চলচ্চিত্র সংস্করণে তিনি পর্দায় আত্মপ্রকাশ করেছিলেন।
তিনি লেবাননে জুলিয়েন লেপার্সের সাথে মিস লেবানন ১৯৯৭ সহ দু'বার মিস ইউরোপ হোস্ট করেছিলেন, ২০০১ ও ২০০২ সালে। ডায়ানা ২০০৬ সালে আভালন একাডেমির মুখপাত্র হিসাবে চুক্তি স্বাক্ষর করেছিলেন এবং বর্তমানে বিমান সংস্থা কর্মীদের প্রশিক্ষণ কর্মসূচির জন্য একজন সেলিব্রিটি অতিথি প্রভাষক হিসাবে কাজ করছেন। 
২০০৮ সালে, ভারতীয় টিভি শো "বিগ বসের" দ্বিতীয় মরসুমে তাঁর ওয়াইল্ড কার্ড এন্ট্রি হয়েছিল। ১৩তম সপ্তাহে তিনি "বিগ বসের" ভোট পেয়েছিলেন। 
তিনি "এ বিউটিফুল ট্রুথ" নামে একটি বই লিখেছেন যেটি "সাজগোজের উপর এনসাইক্লোপিডিয়া এবং ব্যক্তিত্ব বিকাশ ও আত্মবিশ্বাস বাড়ানোর ক্ষেত্রেও কাজ করে"। বইটি সম্পূর্ণ করতে তিনি দুই বছর সময় নিয়েছিলেন, এবং সেটি আগস্ট ২০১২ এ প্রকাশিত হয়েছিল। 
হেইডেন মার্কিন যুক্তরাষ্ট্রের লাস ভেগাসের জনস্বাস্থ্য পেশাদার কলিন ডিককে বিয়ে করেছেন। তিনি একটি আন্তর্জাতিক এনজিওর জন্য মুম্বাইয়ে কাজ করছিলেন। একটি সাক্ষাৎকারে, হেডেন বলেছিলেন যে, তাঁর অ্যাপার্টমেন্ট ভাড়া নেওয়ার জন্য যখন কলিন সম্ভাব্য ভাড়াটে হিসাবে এসেছিলেন তখন তাঁর সাথে প্রথম দেখা হয়েছিল। ২০১৩ সালের ১৩ই সেপ্টেম্বর, তাঁরা একটি ব্যক্তিগত অনুষ্ঠানে বিয়ে করেছিলেন যেখানে তাঁদের পরিবার এবং নিকটতম বন্ধুরা উপস্থিত ছিলেন। লাস ভেগাসের একটি দেশীয় ক্লাবে এই বিয়ে হয়েছিল। 
২০১৬ সালে, তিনি একটি কন্যা সন্তানের জন্ম দিয়েছেন। ৮ বছর আগে হিমায়িত করা একটি ডিম্বাণু থেকে হেডেন শিশুটির জন্ম দিলেন। নভেম্বর ২০১৭ সালে, হেইডেন নিশ্চিত করেছেন যে, তিনি দ্বিতীয়বার গর্ভবতী হয়েছেন। ২০১৮ সালের মার্চে, তিনি যমজ সন্তানের জন্ম দিয়েছেন, একটি ছেলে এবং একটি মেয়ে।